TV7 PIIBLIKOOL
TAEVALIK KOHTUMÕISTMINE Kristus kohtumõistjana
Tere tulemast TV7 Piiblikooli.
On suur rõõm avastada Jumala Sõna aardeid ja tõdesid koos sinuga.
See kord teemaks on "Taevalik kohtu- mõistmine - Kristus kohtumõistjana."
Õpetajaks meil on Järvenpää Vabakoguduse pastor Paul Raja-Aho.
Pärast õpetust arutame teemat rühmades.
Palvetame veel enne õpetust.
Taevane Isa me oleme Jeesuse nimel kogunenud sinu Sõna kuulama.
Me palume, et pühitsed meid oma Sõna tõega.
Sinu Sõna on elav ja väeline. Me palume, et see puudutaks meid,
muudaks meid ja annaks meile tuleviku ja lootuse.
Seda me palume Jeesus nimel. Palun Paul.
Head õhtut teile kõigile. Rõõm näha naeratavaid nägusid.
Meie teemaks on taevalik kohtu- mõistmine - Kristus kohtumõistjana.
Alguses räägin teile ühe 100-ndatel aastatel elanud juudi rabi ütluse.
See on nagu kokkuvõte tänasest teemast.
Rabi Judah Ha-Nasi ütles: "Pööra tähelepanu kolme asja poole,
nii patt ei saa sind kätte. Tea, mis on sinu üle: kõikenägev silm,
kõikekuulev kõrv ja tea, kõik su teod kirjutatakse üles."
Tänane teema on selline, millest isiklikult olen harva kuulnud räägitavat.
Me räägime Jeesusest vabastajana, Pühast Vaimust kaitsjana.
Sõna "kohtumõistmine" kõlab hirmutavalt.
Tahan rõhutada, et kogu aeg peame meeles, et Jumal on hea.
Ta on armastus, aga Ta on ka õiglane.
Kõik selles maailmas, universumis, peab tulema valguse kätte.
Miski ei tohi jääda varju, vaid kõik peab olema läbipaistev.
Kui mõtleme maiste kohtunike peale, kristlastena saame aru, et nad
on näide millestki taevalikust ja täiuslikust.
Kohtunikud mõistavad kohut inimeste üle, keda kahtlustatakse kuritegudes.
Nad saavad karistuse, mõned lastakse vabaks, aga
ega seal autasusid ei jagata.
Kui räägime kahest kohtust, Kristuse kohtust ja viimasest kohtust,
paneme tähele, et Kristuse kohtus ka autasustatakse, mitte
ainult ei mõisteta kohut.
Igal ühiskonnal on oma normid. Üksi ühiskond ei saa hakkama ilma
kohtunike ja kohtudeta. Tulemuseks oleks anarhia.
Maised kohtunikud annavad endast parima, et mõista kohut õieti.
Anda välja trahve ja vanglakaristusi.
Nad on ebatäiuslikud. Neid mõjutab altkäemaks, inimeste arvamused.
Nad on alati puudulikud. Riikides nagu näiteks Soome,
kus ei toimu väga altkäemaksu, on nad päris õiglased,
aga on teisi riike, kus kohtunike otsused pole usaldusväärsed.
Iga inimene vastutab enda elu eest ka maiste kohtude ees.
Kohtumõistmisel on oluline roll Jumala tegevuses.
Tema igavene plaan ei saa täiuslikuks ilma kohtuotsuse täideviimiseta.
Inimese langemisel sai patt reaalseks.
Patt tähendab alati Jumala tahte vastast tegevust
hoiakute, sõnade, tegude või mõtete moel.
Siis juhtub midagi sellist, mis rikub Jumala täiuslikku seadust.
Selle üle peab kohut mõistma, muidu see poleks õiglane.
Inimese õiglustunne reageerib, kui loeme ajalehti ja kuuleme uudiseid.
Õiglustunne karjub me sees: "Kus on õiglus?" Tahame õiglust.
Ainult Kristus suutis täita seaduse täielikult.
Ristisurma kaudu avanes tee kahetsevale inimesele leida armu
ja tunda Jumalat. Pääste on mõeldud iga inimese jaoks.
Kõik ei taha seda vastu võtta.
On erinevaid kohtuid. Jumal mõistab kohut kogu loodu üle.
Kasutan sõna "kohut mõista", aga võime kasutada ka sõna "hinnata".
Ta mõistab kohut langenud inglite ja Saatana üle.
Ta mõistab kohut nende üle, kes on surnud ilma Jeesuseta ja ka need,
kes on Jeesuse omad.
Igaüks meist seisab kord Kristuse ees.
Kui me mõtleme sellele, see tekitab meis pabinat ja ehk ka hirmu.
Räägin sellest varsti pikemalt, aga häbi ei pea usklik inimene kartma.
Igaüks peab vastutama selle ainukordse kingi, elu, eest,
mille ta on Jumalalt saanud.
Jeesus Kristus mõistab kohut koos taevase Isa, Jumalaga. 1Kr 6:3
ütleb, et Jeesusesse usuvad saavad mõistma kohut inglitegi üle.
See on väga huvitav, kunagi saab see juhtuma.
Järgmistes kirjakohtades rõuhutatakse Kristuse positsiooni kohtumõistjana.
Rm 2:16 "Nii see ilmneb päeval, mil minu evangeeliumi järgi Jumal
Jeesuse Kristuse läbi mõistab kohut inimeste saladuste üle."
Kõik peab järelikult olema avalikustatud. Ei tohi olla saladusi.
Iga kivi keeratakse ümber. Ei ole midagi, mis jääks pimedusse.
Apt 17:31 ütleb: "Sest ta on seadnud ühe päeva, mil ta mõistab õiglaselt
kohut kogu ilmamaa ühe mehe läbi, kelle ta on määranud, ja ta on
pakkunud kõigile tõestuse sellega, et on tema üles äratanud surnuist."
See rääkis Kristusest. Siis veel Apt 10:42 "Ja tema on käskinud
meid rahvale kuulutada ja tunnistada, et tema on Jumala poolt määratud
elavate ja surnute kohtumõistja." Loen veel 2Tm 4:8 "Nüüd on mulle
valmis pandud õiguse pärg, mille Issand, õiglane kohtunik, oma
päeval mulle annab, aga mitte üksnes mulle, vaid kõikidele, kes igatsevad
tema ilmumist." Siin olid mõned mõtted ja kirjakohad Kristusest
kohtumõistjana. Rääkisin Kristuse kohtust. Millal leiab aset see
kohus, mis on mõeldud kristlastele? Teoloogidel on palju erinevaid
arvamusi, aga üks populaarseim neist on see, et Kristuse kohus
toimub peale ülesvõtmist. Piiblis kirjakoht sellest on 1Ts 4:13-17
"Meie ei taha aga, vennad, et teil jääks teadmata nende järg, kes
on läinud magama, et teie ei oleks kurvad nagu need teised, kellel
ei ole lootust. Sest kui me usume, et Jeesus on surnud ja üles tõusnud,
siis usume ka, et Jumal äratab Jeesuse kaudu üles need,
kes koos temaga on läinud magama. Jah, seda me ütleme teile Issanda
sõnana, et meie, kes me üle jääme elama Issanda tulekuni, ei jõua
ette magamaläinutest, sest Issand ise tuleb sõjahüüu, peaingli hääle
ja Jumala pasuna saatel alla taevast ning esmalt tõusevad üles surnud,
kes on läinud magama Kristuses, pärast kistakse meid, kes me oleme
üle jäänud elama, ühtviisi koos nendega pilvedes üles õhku
Issandale vastu, ja nõnda me saame alati olla koos Issandaga."
Ma sain päästetud 1974. aastal. Mäletan, et need inimesed,
kellega koos liikusin, ootasid väga Issanda tagasitulekut.
See oli 70-ndatel väga tugev ootus. Meie tütar oli 2-aastane, kui saime
päästetud ja me rääkisime kodus palju nendest asjadest, kuulasime
kassette, käisime koosolekutel. Meie noor perekond tundis väelist
vaimulikku ärkamist. Järsku ühe tülitseva pere keskele tekkisid
Jeesus-laulud ja kõik muutus. Meie väike tüdruk Mila oli juba
5-aastasena hea joonistaja ja ta joonistas pilte ülesvõtmisest.
Olid surnuaiad ja hauakivid ning vanamemmed tõusid haudadest,
käed üleval Jeesusele vastu. Meile sai väga oluliseks lootus sellest,
et Jeesus tuleb tagasi.
Kristuse kohus on mõeldud Jeesusesse uskuvatele, uuesti sündinud kristlastele.
Ma ei taha tuua negatiivset pilti sellest
kohtumõistust, vaid tahan, et rõhk oleks autasustamisel.
Sest kui me oleme Kristuse kohuse ees, me oleme saanud patud andeks.
Meil on ülestõusnud ihud kui me oleme Kristuse kohuse ees.
Me oleme täiuslikes, kaunites ülestõusnud ihudes. Siis seisame
selle kohtu ees, kus meie elud valgustatakse läbi. Räägin
mõndadest asjadest, mis on patud, aga ma ei taha seda rõhutada,
vaid rääkida sellest, kuidas meie elusid hinnatakse.
2Kr 5:10 ütleb: "Sest me kõik peame saama avalikuks Kristuse
kohtujärje ees, et igaüks saaks kätte, mida ta ihus olles on teinud, olgu
head või halba." Ja veel Rm 14:10 "Sina aga, miks sa mõistad
kohut oma venna üle? Või sina, miks sa paned oma venda halvaks?
Kõik me ju astume Jumala kohtujärje ette." Rm 8:1:
"Nii ei ole nüüd enam mingit hukkamõistu neile, kes
on Kristuses Jeesuses." Järelikult Kristuse kohtus ei ole hukkamõistu.
Keegi ei tunne end süüdi ega ahistatuna. Me peaksime hakkama
lihtsalt oma elude üle mõtlema. Sellel elul siin on eesmärk
ja see pole lihtsalt Jeesuse tagasi ootamine, vaid aktiivne tegutsemine.
Üks jesuiit, kelle raamatuid olen lugenud hiljuti, rääkis huvitava loo.
See on lihtsalt lugu. Üks mees läks metsa ja nägi seal haavata
saanud rebast. Hetke pärast tuli tiiger, kellel oli kits
hammaste vahel. Tiiger einestas seal ja jättis osa söögist rebasele.
Rebane lonkas toidu juurde ja sõi selle ära. Mees imestas.
Järgmisel päeval mees läks samasse kohta ja nägi, et rebane jälle
lamab maas, tuleb tiiger kitsega, sööb oma osa ära ja jätab
rebase jaoks midagi. Mees mõtles, et küll Jumal alles hoolitseb.
Kui ta nii hästi hoolitseb rebase eest, siis hoolitseb ta kindlasti
ka minu eest. Mees viskas end pikali oma maja nurga peale ja
jäi ootama Jumala hoolitsust. Nädal läks mööda, midagi
ei juhtunud. Läks kaks nädalat, ikka midagi ei juhtunud,
läks neli nädalat ja mees oli suremas. Siis kostis taevast
hääl: "Sina meeletu, miks sa võtad eeskujuks rebase, sina peaksid
olema see tiiger."
Väljakutse teile.
Millest me peame aru andma? Mille üle mõistetakse kohut?
Mul on siin mõned asjad. Esiteks õpetus. Me kõik ei pea olema
jutlustajad või preestrid. Me kõik õpetame ja anname edasi seda,
mida oleme Piiblis õppinud. Meid hinnatakse selle järgi, millist
õpetust oleme edasi andnud. 1. ja 2. Timoteose ning Tiituse kiri räägivad
meile selgelt tervest õpetusest, selle järgimisest.
Suhtumine teistesse inimestesse. Matteuse 18 räägib kiusatustest,
vendadele vaheliste lepingute rikkumisest ja võlgadest. Selle
postiivne pool oleks: oleme suhtunud inimestesse julgustavalt, oleme
parandanud suhteid vendade ja õdedega, oleme hoidnud kinni
lepingutest. Kuidas oleme neid võimalusi kasutanud, seda hinnatakse.
Millise motiiviga me oleme teinud Jumala riigi tööd? Kas oleme
lähtunud kibedusest või vihast? Evangeeliumi saab kuulutada
ka sedasi. Peame jälgima oma hoiakuid. Kas olen hoidnud
küünarnukkidega tagasi nooremaid ja nende arvamusi, et ise peale
jääda ja tegutseda. Kõiki neid asju hinnatakse. See on kindlasti
hea, kuigi pisut hirmuäratav. Asjad, mis mõjutavad teisi inimesi.
Negatiivne pool: tagarääkimine, tülid, tühine lobisemine,
rumalad naljad, maksmata jäänud võlad, tühistatud lepingud,
must äri ja lepingud. Positiivne pool oleks nende asjade vastand,
kui oleme tegutsenud teistmoodi. Kuidas on mõjutanud meie
teenistus seda, mismoodi oleme oma elusid üles ehitanud?
On olemas asju, mis mõjutavad meie oma elusid.
Huvitavad asjad, nagu kasutamata jäetud võimalused.
Kui mõtlen oma elule alates 1974-ndast aastast kuni tänaseni, 36 aastat.
See on pikk aeg, palju erinevaid võimalusi.
Kas olen jätnud kasutama võimalusi arguse, inimeste kartuse, inimeste
tarkuse või mõne muu asja pärast? Raisku läinud talendid, annid.
Kõigi teie keskel, kui palju asju on varju jäänud, mida Jumal tahaks
kasutada. Kui imeline, sa oleksid võinud teha seda, see asi oli
mõeldud sulle. Aga millegipärast sa jätsid selle kasutamata.
Muidugi ka tühine laisk eluviis, millega püütakse aega mööda saata,
laiseldes. Kasutamata jäetud minutid, sekundid, tunnid.
Jumal tahab, et me elame täiuslikku elu, iga hetk õnnelikena.
Keegi on öelnud, et tänulik inimene ei virise kunagi.
Jumal tahab, et me elaksime nii. Asjad, mis mõjutavad Jumalat.
Kõigepealt negatiivsed asjad: keeldumine valguses käimisest,
sõnakuulmatus, hülgamine ja tahtmatus olla Püha Vaimu poolt juhitav.
Jumal tahab, et me võiksime iga päev küsida: "Issand, mida Sina
tahad, et ma teen täna?" Kuhu tahad viia mu sammud, mõtted, kogu mu elu?
Jumal kindlasti juhib. Kui palju kordi oleme märganud, et oleme
olnud sõnakuulmatud Pühale Vaimule. Võimalused, mis Jumal andis.
Ef 6:8 ütleb: "Teades, et igaüks, kui ta on teinud midagi head,
saab selle eest tasu Issanda käest." Jumal on hea Jumal ja Ta tahab
tasuda meile. Lõpptulemus on kas tasu või kaotus.
Aga nagu ütlesin, nende valede otsuste või kasutamata jäetud
võimaluste eest meid ei mõisteta hukka. 1 Kr 3:10-13 sobib siia:
"Mulle antud Jumala armu järgi olen ma kui tark hooneehitaja rajanud
aluse, aga teine ehitab sellele. Igaüks vaadaku siis, kuidas ta ehitab!
Jah, teist alust ei saa keegi rajada selle kõrvale, mis on
juba olemas - see on Jeesus Kristus. Kas keegi ehitab sellele alusele
hoone kullast, hõbedast, kalliskividest, puudest, heintest
või õlgedest - kord saab igaühe töö avalikuks. Issanda päev teeb
selle teatavaks, sest see ilmub tules, ja tuli katsub läbi igaühe
töö, missugune see on." See on päris selgelt öeldud, ilma
teoloogiliste terminiteta. On väga lihtne mõista, et aluseks
on Kristus ja igaüks ehitab selle peale hoone. Kui mina olen
hakanud oma hoonet ehitama aastal 1974 Kristuse peale ja
mul on paar õlge ainult, mis seisavad püsti, siis tundub see
päris lage, aga mind päästetakse läbi tule. Huvitav on näha, milliseid
hooneid me oleme ehitanud.
Siin öeldakse edasi: "Kui kellegi töö, mis ta on ehitanud,
jääb püsima, siis ta saab palga. Kui kellegi töö põleb ära,
siis ta saab kahju, aga ta ise päästetakse otsekui läbi tule."
Siis öeldakse veel: "Eks te tea, et te olete Jumala tempel ja
teie sees elab Jumala Vaim?"
Niipalju Kristuse kohtust. Kas te ei arva, et on hea, kui Jumal
saab öelda sulle ja mulle: "Hästi tehtud, Paul!"
"Hästi tehtud, mu vend või õde, tere tulemast siia igavesse riiki!"
Me saame teha häid tegusid. On olemas veel viimne kohtumõist,
mida meil pole aega väga arutada, aga Ilm 20:11-15 ütleb sedasi:
"Ma nägin suurt valget trooni ning seda, kes sellel istub, kelle palge
eest põgenesid maa ja taevas, ning neile ei leidunud aset. Ja ma
nägin surnuid, suuri ja pisikesi, seisvat trooni ees, ning raamatud
avati. Teine raamat avati, see on eluraamat. Ja surnute üle
mõisteti kohut sedamööda, kuidas raamatuisse oli kirjutatud, nende
tegude järgi. Ja meri andis tagasi oma surnud ning
surm ja surmavald andsid tagasi oma surnud ning igaühe üle mõisteti
kohut tema tegude järgi. Ja surm ja surmavald visati tulejärve.
See on teine surm - tulejärv. Keda iganes ei leitud olevat eluraamatusse
kirjutatud, see visati tulejärve." See on ka väga selgelt öeldud.
Saab olema viimane kohtu- mõistmine, kus kõik asjad
pannakse paika. Rahvaste vahelised, linnade vahelised ja kõikide
inimeste elusid puudutavad asjad. Viimse kohtus on neid,
kes ei tunne Kristust ja neid, kes on peale Kristuse kohut
elanud maa peal ja ka nende üle mõistetakse kohut. Selle
kohtumõistu eesmärk on, et igal inimesel oleks õigus
kohtule ja kohtu mõistmisele. Peale viimset kohut, iga inimene
kogeb, et Jumal on õiglaselt minu üle kohut mõistnud ja kõigega
on arvestatud. Siis tulevad kõik saladused esile, kõik asjad
lahendatakse. Kohut mõistetakse tühiste sõnade, hoiakute ja
tegude üle.
Lõpptulemus viimses kohtus on kas taevas või põrgu. Hea on
seda öelda, pole olemas kolmandat varianti. Pole olemas halli ala.
Iga Maa peal elava inimese jaoks on ainult kaks kohta, kuhu ta
lõpuks jõuab. Võin öelda, et kõik inimesed on justkui surma
mõistetud ja ainult Kristuses on pääste. Sellepärast
evangeeliumi kuulutatakse surma mõistetud inimestele, et neil
on vabadus sellest hukkamõistust uskudes Kristusesse.
Igal juhul Jumala õigluse juurde kuulub, kuigi me mõistusega
ei saa sellest aru, et igavikus on taevas ja igavene koht,
kus inimesed peavad kannatama ilma Jumalata. Piibel õpetab seda.
Suurepärane on näha, et õigus võidab lõpus. Kristuse meelevald,
jumalakartus täidavad meie südamed. Me elame taevaliku
kohtumõistja ja armuandja palge ees ainukordset elu, mis on
suur kingitus, sõltumata igast eluolukorrast. Aamen.
TV7 PIIBLIKOOL
Paul Raja-aho õpetus "Taevalik kohtu- mõistmine-Kristus kohtumõistjana"
annab palju vestluseteemasid. Esimene osa "Taevalik kohtumõistmine" tundus
kuidagi tuttav, aga "Kristus kohtumõistjana" sisaldas palju
vaatenurki, millest saame hiljem ka siin lauast rääkida.
Tere tulemast Anneli Asarja ja Petri Lehtonen.
Aitäh.
Sõna "kohtumõistmine" võib kõlada ähvardavalt, millised mõtted teil
sellest sõnast tekivad?
Mina mõtlen, et need, kes on Jeesuses Kristuses, neil pole
kohtumõistmist, sest Tema arm on piisav ja katab kõik.
Kuidas Petri suhtub sõnasse "kohtumõistmine"?
Sellest tuleb meelde karistus, aga nagu me kuulsime, Paul suutis
käsitleda seda teemat väga positiivselt, seega peamisena
jäi meelde mõte, et kui me oleme usus ja püsime usus, saame armu
ja pääste osalisteks.
Kuigi meil on olnud täna tõsine ja range teema, see pole tekitanud
teis hirmu, vaid lisanud usku?
Jah, kui mõtlen oma minevikule, kas ma olen alati õigesti käitunud.
Kuna ma olen usus, vastutan oma tegude eest.
Kohtumõistmine on ka autasustamine ja see paneb
mõtlema, millistest motiividest lähtudes olen asju teinud.
Paul ütles mõned korrad oma õpetuses, et kord kõik kivid
keeratakse ümber, saladused paljastatakse ja miski ei jää varjule.
Mis tunde see tekitab, Petri?
Pisut lausa hirmuäratav mõte. Kohtus tavaliselt peavad olema
tunnistused ja tõendid. Jumal näeb kõike, kuuleb kõike, miski pole Tema
jaoks salastatud.
Alguses ta tsiteeris juudi rabi, öeldes, et meie üle on kõikenägev
silm, kõikekuulev kõrv ja ilmselt ka käsi, mis kirjutab kõik üles.
Kõik meie kohta on teada.
Jah, minu palve ongi, et loodetavasti mu nimi on eluraamatus.
Räägiti kahest kohtumõistmisest ja esimene, Kristuse kohus, on rohkem
elatud elu hindamine, seal ei ole karistust. Kas oli asju,
mis läksid sulle korda ning kuidas me kasutame oma elu siin?
Jah, muidugi. Pauli kõne pani mind isiklikult mõtlema kahele asjale.
Esimene on see, et me vastutame ka kõigi möödalastud võimaluste eest.
Me peaksime kasutama kõiki oma ande. Teine mõte oli, et me
peame kasutama oma aega targalt ja hästi ehk mõtlema,
millesse oma aja paneme.
Oli ka selline mõte, et me ei pea ainult vastutama kõige eest,
mida oleme öelnud või teinud, vaid ka nende asjade eest, mida oleme
jätnud tegemata. Maises kohtus selle üle kohut ei mõisteta.
Jah, Piibel ütleb, et kui Jumal julgustab kedagi näiteks
hoiatama, sest ta teeb pattu, siis kui ma ei hoiata teda ja ta
mõistetakse hukka, siis minu käest nõutakse tema verd.
See on uskliku jaoks tõsine koht.
See on päris kaugel tänapäeva arvamusest, et religioon on
igaühe isiklik asi ja kedagi ei tohi segada usu või selle puuduse puhul.
Kas oled sattunud sellisesse olukorda, Petri?
Oleksid pidanud ütlema, aga jäi ütlemata.
Kindlasti on neid olukordi tihti, kahjuks. Aga edaspidi püüan
meeles pidada Pauli sõnu ja kohata inimesi tihedamini,
rääkida nendega.
Paul rääkis ka sellest, milliste motiivide või oma eesmärkidega
me oleme teinud Jumala riigi tööd. Seda on võimalik teha vale motiiviga.
Jah, kui Jumala armastus on meie sees, Tema loodetavasti
hoiab meid õigel teel. Ei usu, et keegi saab olla selles osas
alati enesekindel.
Tapani, kuna jõudsid liituda meie vestlusega, kuidas võiksime
valvata oma teekonda, et jõuda Jeesuse ette kindla meelega?
Arvan, et kui oleme tulnud usule või usk on tulnud meie sisse,
Jeesus Kristus elab meie sees, siis me oleme armu ja mitte
karistuse all. Jumalat huvitab igavikulisest vaatenurgast ainult
see, mis on seotud Jumala riigiga ehk Püha Vaimu juhtimisel tehtud töö.
See võib-olla ka väike, aga selle viime me Temale, seda hinnatakse.
Hukkamõistu ei ole, aga me peame kindlasti kohtama
kasutamata jäetud võimalusi. Kuid kõige selle juures on armastus
ja arm, see pole hirmuäratav asi, vaid ülesehitav tagasiside.
Jutlus kohtumõistust sisaldas päris palju julgustust kasutada
neid ande, mida Jumal on meile andnud.
Jah.
Küünlaid ei tohi vaka all hoida.
Issanda kartus on tarkuse allikas, ütleb Piibel. Kogen, et selles ajas,
kui ei ole enam pattu ega Jumala kartust, me eksime ja ajendume
Jumala teede ja tõdede juurest kõrvale.
Mida te püüate meeles pidada, Petri ja Anneli, mis on eesmärk?
Muidugi Jumala ligiolu, et saaksime seda nautida ka teekonna ajal.
Anneli, kuidas sina suudad elada Piibli järgi?
Piibel ongi see, millest me saame ammutada leiba, mitte ainult
magusaid asju, vaid leiba. Olla iga päev meeleparanduses,
et Jeesus, kes meie sees elab, võiks olla see, kes mõjutab meie
tahtmisi ja tegemisi.
Võtsid väga hea asja esile, igapäevane meeleparandus,
sest kindlasti peame kõik meie neli siin laua ääres seda tegema.
Jah, uuendama oma lepingut Jumalaga iga päev. Tunnistama
oma patud, paluma Püha Vaimu väge, et kõndida Jumala tahtes.
Oma jõus ei ole see võimalik.
Oma jõust ei piisa ja see võib viia meid valele teele.
Ja käsu all elamisse, mis on suur koorem.
Jah, see viib vale lõpptulemuseni. Aga nüüd jätame taevaliku
kohtumõistmise sinnapaika. Tapani, kui jätkame järgmisel korral
Piiblikooli, kuidas me õpime ja mida?
Oleme jõudnud oma suure teemaga "Iisrael ja kogudus"
kõige viimase õpetuse juurde, mille pealkiri on: "Uus taevas ja
uus maa-koguduse imeline tulevik". Selles õpetuses kuuleme Isonkyrö
preester Eerik Silvolat. Aitäh, et olete olnud meiega kaasas.
Jätkake kodudes ja väikerühmades vestlemist sellest õpetusest.
Võid võtta osa ka laiemast vestlusest internetis. Leiad sealt ka tänase
õpetuse materjali, võid selle enda jaoks välja printida. Täname sind
ja soovime sulle hea Jumala ligiolu, juhtimist ja kaitset sinu ellu.
Tõlge: Sanna Pitko